**Ako darovať 2% z daní – POSTUP**

1. **Ak ste zamestnanec:**

Požiadajte svojho zamestnávateľa o vyhotovenie **Ročného zúčtovania dane** najneskôr do **15. februára 2022** a o vyhotovenie **Potvrdenia o zaplatení dane** (viď Príloha 2 ).

Na základe Potvrdenia o zaplatení dane vyplňte **Vyhlásenie na poukázanie podielu zaplatenej dane z príjmov fyzickej osoby za rok 2021** (viď Príloha 1 )nasledovne:

* Vyplňte osobné údaje,
* Do riadku č. 12 vpíšte sumu z riadku č. 24 z Potvrdenia o zaplatení dane,
* Do riadku č. 13 vypočítajte 2% z predošlej sumy, **POZOR ZAOKRÚHĽUJTE MATEMATICKY** na 2 desatinné miesta, **ZMENA OPROTI MINULÉMU ROKU!!!**
* Do riadku č. 14 vpíšte dátum z kolónky č. 26 z Potvrdenia o zaplatení dane, ak tam žiadny nie je, uvádza sa dátum **31.3.2022**,
* V spodnej časti uveďte dátum a vlastnoručný podpis,
* V prípade vypisovania údajov občianskeho združenia**,** prosím, vždy **zarovnávajte IČO sprava** a uveďte nasledovné (v ideálnom prípade, použite predvyplnené tlačivo v Prílohe 1 ):

IČO: **31103448**

Právna forma: **Občianske združenie**

Obchodné meno alebo názov: **TJ SOKOL CÍFER**

Sídlo: **Sokolská, 486/24, 919 43 Cífer**

Riadne vyplnené a vlastnoručne podpísané Vyhlásenie spolu s Potvrdením o zaplatení dane doručte osobne alebo poštou na daňový úrad najneskôr do **30. apríla 2022,** alebo najneskôr do konca druhého kalendárneho mesiaca nasledujúceho po skončení obdobia pandémie. **Odovzdávajú sa obe tlačivá v origináli súčasne.**

1. **Daňovníci - FO,** ktorí si **sami podávajú** daňové priznanie musia v lehote do **31. marca 2022** podať **daňové priznanie** a v príslušných riadkoch daňového priznania vyplniť kolónky na poukázanie 2% z dane z príjmu, ktoré sú súčasťou daňového priznania.

3. **Daňovníci – PO**, darujú 1% podľa podmienok stanovených zákonom. Vyhlásenie, zasielané v prílohe, **nevypĺňate.** Vyššie spomenuté údaje o občianskom združení Pre Tomáška sa vpisujú priamo do Daňového priznania.

**Pri vypĺňaní tlačív Vám radi pomôžeme, prípadne ich odovzdáme za Vás.**

Ďakujeme za ochotu a podporu!